CELEX: 32014D0009
Language: fi
Date: 2013-12-18 00:00:00
Title: 2014/9/EU: Komission päätös, annettu 18 päivänä joulukuuta 2013 , päätösten 2010/2/EU ja 2011/278/EU muuttamisesta niiden toimialojen tai toimialojen osien osalta, joiden katsotaan olevan alttiita merkittävälle hiilivuodon riskille (tiedoksiannettu numerolla C(2013) 9186)  ETA:n kannalta merkityksellinen teksti

14.1.2014   
            
            
               FI
            
            
               Euroopan unionin virallinen lehti
            
            
               L 9/9
            
         
      KOMISSION PÄÄTÖS,
   annettu 18 päivänä joulukuuta 2013,
   päätösten 2010/2/EU ja 2011/278/EU muuttamisesta niiden toimialojen tai toimialojen osien osalta, joiden katsotaan olevan alttiita merkittävälle hiilivuodon riskille
   (tiedoksiannettu numerolla C(2013) 9186)
   (ETA:n kannalta merkityksellinen teksti)
   (2014/9/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kasvihuonekaasujen päästöoikeuksien kaupan järjestelmän toteuttamisesta yhteisössä ja neuvoston direktiivin 96/61/EY muuttamisesta 13 päivänä lokakuuta 2003 annetun Euroopan parlamentin ja neuvoston direktiivin 2003/87/EY (1) ja erityisesti sen 10 a artiklan 1 ja 13 kohdan,
   sekä katsoo seuraavaa:
   
               (1)
            
            
               Komission päätöksessä 2010/2/EU (2) vahvistetaan direktiivin 2003/87/EY nojalla luettelo niistä toimialoista ja toimialojen osista, joiden katsotaan olevan alttiita merkittävälle hiilivuodon riskille.
            
         
               (2)
            
            
               Komission päätöksessä 2011/278/EU (3) määritellään direktiivin 2003/87/EY 10 a artiklan mukaisesti unionin laajuiset säännöt päästöoikeuksien yhdenmukaistettua maksutta tapahtuvaa jakoa varten.
            
         
               (3)
            
            
               Joka vuosi toimialoja ja toimialojen osia koskevaan luetteloon voidaan lisätä toimiala tai toimialan osa, jonka katsotaan olevan altis merkittävälle hiilivuodon riskille, jos analyyttisessä raportissa on osoitettu, että toimiala tai toimialan osa täyttää toimialan tai toimialan osan toimintoihin merkittäviä vaikutuksia aiheuttaneen muutoksen jälkeen direktiivin 2003/87/EY 10 a artiklan 14–17 kohdassa vahvistetut perusteet.
            
         
               (4)
            
            
               Jotkut toimialat, joiden ei päätöksessä 2010/2/EU havaittu olevan alttiita merkittävälle hiilivuotoriskille NACE 4 -tasolla, jaettiin osiin, ja muutamat toimialojen osat, joiden tilanne erosi muusta toimialasta tiettyjen erityisominaisuuksien vuoksi, arvioitiin.
            
         
               (5)
            
            
               Arviointi osoitti, että toimialan osat ”Kuivatut perunat hienona tai karkeana jauhona, jauheena, hiutaleina, jyväsinä tai pelletteinä”, ”Jäädytetyt perunat, valmistetut tai säilötyt (mukaan lukien öljyssä keitetyt tai osittain keitetyt ja sitten jäädytetyt) (pois lukien etikan tai etikkahapon avulla valmistetut tai säilötyt)” sekä ”Hera ja modifioitu hera, jauheena, rakeina tai muussa kiinteässä muodossa, myös tiivistetty tai lisättyä sokeria tai muuta makeutusainetta sisältävä” voidaan selvästi erottaa muista toimialojen osista erityisten ominaisuuksien perusteella ja että ne täyttävät direktiivin 2003/87/EY 10 a artiklan 15 kohdassa vahvistetut määrälliset perusteet. Mainitut toimialan osat on tästä syystä lisättävä luetteloon niistä toimialoista tai toimialojen osista, joiden katsotaan olevan alttiita merkittävälle hiilivuodon riskille.
            
         
               (6)
            
            
               Arviointi osoitti, että toimialan osa ”Voimansiirtoakselien ja kampiakselien osat (teräksen avomuottiin takominen)” voidaan selvästi erottaa muista toimialojen osista erityisten ominaisuuksien perusteella ja että ne täyttävät direktiivin 2003/87/EY 10 a artiklan 16 kohdassa vahvistetut määrälliset perusteet. Mainittu toimialan osa on tästä syystä lisättävä luetteloon niistä toimialoista tai toimialojen osista, joiden katsotaan olevan alttiita merkittävälle hiilivuodon riskille.
            
         
               (7)
            
            
               Toimialat ”Kipsin valmistus” (NACE-koodi 2653) ja ”Kipsituotteiden valmistus rakennustarkoituksiin” (NACE-koodi 2662) on arvioitu uudelleen vuonna 2012. Laadullisessa arvioinnissa tuli esiin haastavia markkinoihin liittyviä piirteitä, jotka rajoittavat laitosten investointi- ja päästövähennysmahdollisuuksia; näitä ovat muun muassa kaupan kasvu ja erityisesti tuonnin lisääntyminen halpatuotantomaista, kansainvälisen kilpailun paineiden lisääntyminen ja arvioitujen vuosien vaatimattomat voittomarginaalit arvioituina vuosina. Näiden tekijöiden yhteisvaikutuksen vuoksi kyseinen toimiala on katsottava alttiiksi merkittävälle hiilivuotoriskille ja lisättävä luetteloon niistä toimialoista ja toimialojen osista, joiden katsotaan olevan alttiita merkittävälle hiilivuodon riskille.
            
         
               (8)
            
            
               Sen vuoksi olisi muutettava päätöksiä 2010/2/EU ja 2011/278/EU.
            
         
               (9)
            
            
               Tässä päätöksessä säädetyt toimenpiteet ovat ilmastonmuutoskomitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Päätöksen 2010/2/EU muuttaminen
   Muutetaan päätöksen 2010/2/EU liite tämän päätöksen liitteen I mukaisesti.
   2 artikla
   Päätöksen 2011/278/EU muuttaminen
   Muutetaan päätöksen 2011/278/EU liite I tämän päätöksen liitteen II mukaisesti.
   3 artikla
   Osoitus
   Tämä päätös on osoitettu kaikille jäsenvaltioille.
   
      Tehty Brysselissä 18 päivänä joulukuuta 2013.
      
         
            Komission puolesta
         
         Connie HEDEGAARD
         
         
            Komission jäsen
         
      
   
   
      (1)  EUVL L 275, 25.10.2003, s. 32.
   
      (2)  EUVL L 1, 5.1.2010, s. 10.
   
      (3)  EUVL L 130, 17.5.2011, s. 1.
   
      LIITE I
      Muutetaan päätöksen 2010/2/EU liite seuraavasti:
      
                  1)
               
               
                  Muutetaan 2 osa seuraavasti:
                  
                              a)
                           
                           
                              Lisätään kohdan 15331427 edelle kohdat seuraavasti:
                              
                                          Prodcom-koodi
                                       
                                       
                                          Kuvaus
                                       
                                    
                                          ”15311230
                                       
                                       
                                          Kuivatut perunat hienona tai karkeana jauhona, jauheena, hiutaleina, jyväsinä tai pelletteinä
                                       
                                    
                                          15311250
                                       
                                       
                                          Jäädytetyt perunat, valmistetut tai säilötyt (mukaan lukien öljyssä keitetyt tai osittain keitetyt ja sitten jäädytetyt) (pois lukien etikan tai etikkahapon avulla valmistetut tai säilötyt)”
                                       
                                    
                        
                              b)
                           
                           
                              Lisätään kohdan 155154 jälkeen kohta seuraavasti:
                              
                                          Prodcom-koodi
                                       
                                       
                                          Kuvaus
                                       
                                    
                                          ”15515533
                                       
                                       
                                          Hera ja modifioitu hera, jauheena, rakeina tai muussa kiinteässä muodossa, myös tiivistetty tai lisättyä sokeria tai muuta makeutusainetta sisältävä”
                                       
                                    
                        
                              c)
                           
                           
                              Lisätään kohdan 26821620 jälkeen kohta seuraavasti:
                              
                                          Prodcom-koodi
                                       
                                       
                                          Kuvaus
                                       
                                    
                                          ”28401133
                                       
                                       
                                          Voimansiirtoakselien ja kampiakselien osat (teräksen avomuottiin takominen)”
                                       
                                    
                        
            
                  2)
               
               
                  Lisätään 3 osaan kohdan 2640 jälkeen kohdat seuraavasti:
                  
                              Prodcom-koodi
                           
                           
                              Kuvaus
                           
                        
                              ”2653
                           
                           
                              Kipsin valmistus
                           
                        
                              2662
                           
                           
                              Kipsituotteiden valmistus rakennustarkoituksiin”
                           
                        
            
   
      LIITE II
      Korvataan päätöksen 2011/278/EU liitteessä I vertailutuotteita ”Kipsi”, ”Kuivattu sekundaarinen kipsi” ja ”Kipsilevy” vastaavat kohdat seuraavasti:
      
                  Vertailutuote
               
               
                  Vertailutuotteen piiriin kuuluvien tuotteiden määritelmä
               
               
                  Vertailutuotteen piiriin kuuluvien prosessien ja päästöjen määritelmä (järjestelmän raja)
               
               
                  Hiilivuodon riski, siten kuin se määritellään komission päätöksessä 2010/2/EU, vuosina 2013 ja 2014
               
               
                  Vertailutuote
                  (päästöoikeuksia/tonni)
               
            
                  ”Kipsi
               
               
                  Kalsinoidusta kipsistä tai kalsiumsulfaatista muodostuvat kipsit (myös rakentamisessa, kankaiden päällystyksessä tai päällystyspapereissa, hammaslääketieteessä ja maaperän kunnostuksessa käytettävät kipsit) stukkotonneina. Alfa-kipsi ei kuulu tämän vertailutuotteen piiriin.
               
               
                  Käsittää kaikki prosessit, jotka liittyvät suoraan tai välillisesti seuraaviin tuotantovaiheisiin: jauhatus, kuivatus ja kalsinointi.
               
               
                  Kyllä
               
               
                  0,048”,
               
            
                  ”Kuivattu sekundaarinen kipsi
               
               
                  Kuivattu sekundaarinen kipsi (synteettinen kipsi, joka on energiantuotantoteollisuuden kierrätetty sivutuote tai jota valmistetaan rakennus- ja purkujätteistä kierrätetystä materiaalista) tonneina tuotetta
               
               
                  Käsittää kaikki prosessit, jotka liittyvät suoraan tai välillisesti sekundaarisen kipsin kuivattamiseen.
               
               
                  Kyllä
               
               
                  0,017”,
               
            
                  ”Kipsilevy
               
               
                  Vertailukohde käsittää levyt, arkit, paneelit, tiilet, vastaavat tuotteet, jotka on valmistettu kipsistä tai kipsipohjaisista aineista, jotka/joita on (tai joita ei ole) päällystetty tai vahvistettu pelkällä paperilla/pahvilla, lukuun ottamatta tuotteita, jotka on koottu yhteen kipsillä, ja koristeltu (stukkotonneina). Painavat kipsikuitulevyt eivät kuulu tämän vertailutuotteen piiriin.
               
               
                  Käsittää kaikki prosessit, jotka liittyvät suoraan tai välillisesti seuraaviin tuotantovaiheisiin: jauhatus, kuivatus, kalsinointi ja levyn kuivaaminen. Epäsuorien päästöjen määrittelemiseksi otetaan huomioon vain kuivausvaiheessa käytettyjen lämpöpumppujen sähkönkulutus.
               
               
                  Kyllä
               
               
                  0,131”.